VII. MELLÉKLET

DÉLNYUGATI VIZEK

A. RÉSZ

Minimális állományvédelmi referenciaméretek

Faj Egész terület Közönséges tőkehal (Gadus morhua) 35 cm Foltos tőkehal (Melanogrammus aeglefinus) 30 cm Fekete tőkehal (Pollachius virens) 35 cm Sávos tőkehal (Pollachius pollachius) 30 cm Szürke tőkehal (Merluccius merluccius) 27 cm Rombuszhalak (Lepidorhombus spp.) 20 cm Nyelvhalak (Solea spp.) 24 cm Sima lepényhal (Pleuronectes platessa) 27 cm Vékonybajszú tőkehal (Merlangius merlangus) 27 cm Északi menyhal (Molva molva) 63 cm Kék menyhal (Molva dypterygia) 70 cm Norvég homár (Nephrops norvegicus) teljes hossz: 70 mm páncélhossz: 20 mm Norvéghomár-farok 37 mm Makrélák (Scomber spp.) 20 cm (6) Hering (Clupea harengus) 20 cm (6) Fattyúmakrélák (Trachurus spp.) 15 cm (1) (6) (7) Szardella (Engraulis encrasicolus) 12 cm vagy kilogrammonként 90 egyed (2) (6) Farkassügér (Dicentrarchus labrax) 36 cm Szardínia (Sardina pilchardus) 11 cm (6) Nagyszemű vörösdurbincs (Pagellus bogaraveo) 33 cm Homár (Homarus gammarus) 87 mm Nagy tengeripók (Maja squinado) 120 mm Csíkos fésűkagylók (Chlamys spp.) 40 mm Ráncos vénuszkagyló (Ruditapes decussatus) 40 mm Kis vénuszkagyló (Venerupis pullastra) 38 mm Japán (Manilla) kagyló (Venerupis philippinarum) 35 mm Vénuszkagyló (Venus verrucosa) 40 mm Pénzkagyló (Callista chione) 6 cm Palloskagylók (Ensis spp.) 10 cm Vaskos vájókagyló (Spisula solida) 25 mm Ugrókagylók (Donax spp.) 25 mm Hüvelykagyló (Pharus legumen) 65 mm Közönséges kürtcsiga (Buccinum undatum) 45 mm Polip (Octopus vulgaris) 750 gr (3) Languszták (Palinurus spp.) 95 mm Piros ostorgarnéla (Parapenaeus longirostris) 22 mm (páncél hossza) Nagy tarisznyarák (Cancer pagurus) 140 mm (4) (5) Fésűkagyló (Pecten maximus) 100 mm

B. RÉSZ

Szembőség

1. A vontatott halászeszközök szembőségének alapméretei

1.1. A kirakodási kötelezettség sérelme nélkül a hajóknak legalább 70 mm-es ( 8 ) ( 9 ) illetve az ICES 9a körzetben, a ny. h. 7°23′48″-től keletre legalább 55 mm-es szembőséget kell alkalmazniuk.

1.2. A kirakodási kötelezettség sérelme nélkül és a 2.1. pont ellenére a hajók az alábbi táblázatban felsoroltak szerinti kisebb szembőségeket is alkalmazhatnak a délnyugati vizeken, feltéve, hogy: i. megfelelnek az említett táblázatban meghatározott kapcsolódó feltételeknek, a szürke tőkehal járulékos fogásai pedig nem haladják meg az összes tengeri biológiai erőforrás egyes halászati utak után kirakodott, élősúlyban kifejezett összes fogásának 20 %-át; vagy ii. a szelektivitást érintő, olyan egyéb módosítások kerülnek alkalmazásra, amelyeket a HTMGB egy vagy több tagállam kérésére értékelt, a Bizottság pedig jóváhagyott. A szelektivitást érintő, említett módosításoknak a szürke tőkehal esetében a 70 mm-es szembőséggel, illetve az ICES 9a körzetben, a ny. h. 7°23′48″-től keletre az 55 mm-es szembőséggel legalább megegyező szelektivitási jellemzőket kell biztosítaniuk.

Szembőség Földrajzi terület Feltételek Legalább 55 mm Az egész terület, kivéve az ICES 9a körzetnek a nyugati hosszúság 7°23′48″-től keletre eső részét A fogási korlátok hatálya alá nem tartozó olyan fajok célzott halászata, amelyek másutt nem szerepelnek a táblázatban A nagyszemű vörösdurbincs célzott halászata A makréla, a fattyúmakréla és a kék puhatőkehal célzott halászata fenékvonóhálókkal Legalább 35 mm Egész terület A karcsú nyelvhal célzott halászata Legalább 55 mm ICES 9a körzet a ny. h. 7°23′48″-től nyugatra Rákok célzott halászata Legalább 16 mm Egész terület Olyan kis méretű nyílt vízi fajok célzott halászata, amelyek másutt nem szerepelnek a táblázatban Garnélák (Palaemon serratus, Crangon crangon) és tarisznyarák (Polybius henslowi) célzott halászata 16 mm-nél kisebb Egész terület A homoki angolna célzott halászata

2. A statikus hálók és az eresztőhálók szembőségének alapméretei

2.1. A kirakodási kötelezettség sérelme nélkül a hajóknak legalább 100 mm-es ( 10 ) , illetve az ICES 8c körzetben és az ICES 9 alterületen legalább 80 mm-es szembőséget kell alkalmazniuk.

2.2. A kirakodási kötelezettség sérelme nélkül és a 2.1. pont ellenére a hajók az alábbi táblázatban felsoroltak szerinti kisebb szembőségeket is alkalmazhatnak a délnyugati vizeken, feltéve, hogy megfelelnek az említett táblázatban meghatározott kapcsolódó feltételeknek, a szürke tőkehal járulékos fogásai pedig nem haladják meg az összes tengeri biológiai erőforrás egyes halászati utak után kirakodott, élősúlyban kifejezett összes fogásának 20 %-át.

Szembőség Földrajzi terület Feltételek Legalább 80 mm Az egész terület, az ICES 8c körzet és az ICES 9 alterület kivételével A tengeri süllő, a vékonybajszú tőkehal, a nagy rombuszhal, az érdes lepényhal és a sávos tőkehal célzott halászata Legalább 60 mm Egész terület A fogási korlátok hatálya alá nem tartozó olyan fajok célzott halászata, amelyek másutt nem szerepelnek a táblázatban Legalább 50 mm Egész terület Olyan kis méretű nyílt vízi fajok (11) célzott halászata, amelyek másutt nem szerepelnek a táblázatban Legalább 40 mm Egész terület Sávos vörösmárna, ostoros garnélák (Penaeus spp.), éti sáskarák, karcsú nyelvhal és ajakoshal célzott halászata

C. RÉSZ

Tilalom vagy korlátozás hatálya alá tartozó területek

1. Az ICES 9a körzetben a szürke tőkehal védelmében halászati tilalom hatálya alá vont területek

Tilos bármilyen vonóhálóval, dán kerítőhálóval vagy hasonló vontatott hálóval halászni a WGS84 koordinátarendszerben megadott alábbi pontokat sorrendben loxodromákkal összekötő vonallal határolt földrajzi területeken:

a) október 1. és a következő év január 31. napja között: — é. sz. 43° 46,5′, ny. h. 07° 54,4′ — é. sz. 44° 01,5′, ny. h. 07° 54,4′ — é. sz. 43° 25,0′, ny. h. 09° 12,0′ — é. sz. 43° 10,0′, ny. h. 09° 12,0′

b) december 1. és a következő év februárjának utolsó napja között: — Portugália nyugati partján az é. sz. 37° 50′-en lévő pont — é. sz. 37° 50′, ny. h. 09° 08′ — é. sz. 37° 00′, ny. h. 9° 07′ — Portugália nyugati partján az é. sz. 37° 00′-en lévő pont

2. Az ICES 9a körzetben a norvég homár védelmében halászati tilalom hatálya alá vont területek

2.1. Tilos a norvég homár ( Nephrops norvegicus ) bármilyen fenékvonóhálóval, dán kerítőhálóval vagy hasonló vontatott hálóval, illetve kosarakkal folytatott célzott halászata a WGS84 koordinátarendszerben megadott alábbi pontokat sorrendben loxodromákkal összekötő vonallal határolt földrajzi területeken: a) június 1-jétől augusztus 31-ig: — é. sz. 42° 23′, ny. h. 08° 57′ — é. sz. 42° 00′, ny. h. 08° 57′ — é. sz. 42° 00′, ny. h. 09° 14′ — é. sz. 42° 04′, ny. h. 09° 14′ — é. sz. 42° 09′, ny. h. 09° 09′ — é. sz. 42° 12′, ny. h. 09° 09′ — é. sz. 42° 23′, ny. h. 09° 15′ — é. sz. 42° 23′, ny. h. 08° 57′ b) május 1-jétől augusztus 31-ig: — é. sz. 37° 45′, ny. h. 09° 00′ — é. sz. 38° 10′, ny. h. 09° 00′ — é. sz. 38° 10′, ny. h. 09° 15′ — é. sz. 37° 45′, ny. h. 09° 20′

2.2. A 2.1.b) pontban meghatározott földrajzi területeken és időszakokban engedélyezett a fenékvonóhálókkal vagy hasonló vontatott hálókkal, illetve kosarakkal folytatott halászat, feltéve, hogy a norvég homár ( Nephrops norvegicus ) összes járulékos fogását kirakodják és beleszámítják a kvótákba.

2.3. A 2.1. pontban meghatározott földrajzi területeken és az ugyanott említett időszakokon kívül tilos a norvég homár ( Nephrops norvegicus ) célzott halászata. A norvég homár ( Nephrops norvegicus ) járulékos fogásait ki kell rakodni és bele kell számítani a kvótába.

3. A célzott szardellahalászatára vonatkozó korlátozások az ICES 8c körzetben

3.1. Az ICES 8c körzetben tilos a szardella nyílt vízi vonóhálóval folytatott célzott halászata.

3.2. Az ICES 8c körzetben tilos nyílt vízi vonóhálót és erszényes kerítőhálót egyidejűleg a fedélzeten szállítani.

4. Statikus hálók használata az ICES 8, 9, 10 és 12 alterületnek a ny. h. 27°-tól keletre eső részén

4.1. A 9. cikk (7) bekezdésének a) pontjával összhangban és az e melléklet B. részének 2. pontjától eltérve az alábbi halászeszközök használata engedélyezett a térkép szerint 600 m-nél sekélyebb vizekben: — szürke tőkehal célzott halászatára használt, az ICES 8c körzetben és az ICES 9 alterületen legalább 80 mm-es szembőségű, a fennmaradó területeken pedig legalább 100 mm-es szembőségű, és legfeljebb 100 hálószem mélységű, fenéken rögzített kopoltyúhálók, amennyiben a hajónként telepített hálók összesített hossza nem haladja meg a 25 km-t, és a maximális merítési idő 24 óra, — ördöghalfélék célzott halászatára használt, legalább 250 mm-es szembőségű és legfeljebb 15 hálószem mélységű állítóhálók, amennyiben a telepített hálók összesített hossza nem haladja meg a 100 km-t, és a maximális merítési idő 72 óra. — az ICES 9 alterületen az ördöghalfélék célzott halászatára használt, legalább 220 mm-es szembőségű és legfeljebb 30 hálószem mélységű, tükörhálók, amennyiben a hajónként telepített hálók összesített hossza nem haladja meg a 20 km-t, és a maximális merítési idő 72 óra.

4.2. Az (EU) 2016/2336 rendelet I. mellékletében felsorolt mélytengeri cápákra tilos célzottan halászni a térkép szerinti 600 m-nél kisebb mélységben. Az e rendelet és más uniós jogszabályok értelmében halászati tilalom hatálya alá tartozó mélytengeri cápák véletlenül kifogott egyedeit nyilvántartásba kell venni, a lehető legnagyobb mértékben óvni kell a sérülésektől, és haladéktalanul vissza kell engedni a tengerbe. A fogási korlátok hatálya alá tartozó mélytengeri cápák egyedeit a fedélzeten kell tartani. Az ilyen fogásokat ki kell rakodni és bele kell számítani a kvótába. Azokban a helyzetekben, amikor az érintett tagállamnak nincs rendelkezésre álló kvótája vagy a rendelkezésére álló kvóta nem elegendő, a Bizottság az 1224/2009/EK rendelet 105. cikkének (5) bekezdés alkalmazásához folyamodhat. Amennyiben a mélytengeri cápák tagállami hajók általi véletlen fogásai meghaladják a 10 tonnát, a szóban forgó hajók többé nem vehetik igénybe a 4.1. pontban meghatározott eltéréseket.

4.3. A Vizcayai-öbölben engedélyezett, egyes vontatott halászeszközökkel végzett halászat feltételei Az ICES 3–7 alterület és az ICES 8a, 8b, 8d és 8e körzet szürketőkehal-állományának helyreállítására vonatkozó kiegészítő technikai intézkedések megállapításáról szóló 494/2002/EK rendelet 5. cikkének (2) bekezdésében megállapított rendelkezésektől eltérve, a merevítőrudas vonóhálók kivételével engedélyezett a 70–99 mm-es szembőségű vonóhálók, dán kerítőhálók és hasonló halászeszközök használata a 494/2002/EK rendelet 5. cikke (1) bekezdésének b) pontjában meghatározott területen, amennyiben az adott eszköz rendelkezik 100 mm-es szembőségű, négyzetes hálószemekből álló hálómezővel.

(1) Az Azori-szigetekkel szomszédos, Portugália felségterületéhez vagy joghatósága alá tartozó vizeken kifogott fattyúmakrélára (Trachurus pictaratus) nem vonatkozik minimális állományvédelmi referenciaméret.

(2) Az ICES 9 alterület és a CECAF 34.1.2 övezet tekintetében alkalmazandó minimális állományvédelmi referenciaméret 9 cm.

(3) Minden olyan vízterület tekintetében, amely az Atlanti-óceán keleti-közép, a CECAF 34. halászati övezetének 34.1.1, 34.1.2., és 34.1.3. körzetéből és 34.2.0. alterületéből álló részében helyezkedik el, 450 gr-os kizsigerelt tömeg alkalmazandó.

(4) Az ICES 8 és 9 alterület uniós vizei tekintetében alkalmazandó minimális állományvédelmi referenciaméret 130 mm.

(5) A csapdákkal és kosarakkal kifogott nagy tarisznyarákok esetében a fogás össztömegének legfeljebb 1 %-a állhat leválasztott ollókból. Más halászeszközzel fogott nagy tarisznyarákok esetében legfeljebb 75 kg tömegű leválasztott olló rakodható ki.

(6) Az 1380/2013/EU rendelet 15. cikkétől eltérve a szardínia, a szardella, a hering, a fattyúmakréla és a makréla minimális állományvédelmi referenciaméretei nem alkalmazandók minden egyes említett faj fedélzeten tartott teljes fogásai élőtömegének 10 %-áig.

A minimális állományvédelmi referenciaméret alatti szardínia, szardella, hering, fattyúmakréla és makréla százalékos arányát a fedélzeten lévő összes tengeri élőlény élőtömege szerint válogatás után vagy kirakodáskor kell kiszámítani.

A százalékarány egy vagy több reprezentatív minta alapján számítható ki. A 10 %-os határt átrakáskor, kirakodáskor, szállításkor, raktározáskor, kiállításkor és értékesítéskor is tilos meghaladni.

(7) Legfeljebb 5 % lehet a 12 és 15 cm közötti méretű fattyúmakrélák aránya. E mennyiség ellenőrzése tekintetében a fogások tömegére vonatkozó átváltási együttható: 1,20. E rendelkezések nem vonatkoznak a kirakodási kötelezettség hatálya alá tartozó fogásokra.

(8) Ez a rendelkezés nem érinti a 494/2002/EK rendelet 2. cikkét.

(9) A norvég garnélának (Nephrops norvegicus) az ICES 8a, 8b, 8d és 8e körzetben történő célzott halászata esetén a halászeszközre egy legalább 100 mm-es szembőségű, négyzetes szemekből álló hálót vagy azzal egyenértékű szelektáló eszközt kell felszerelni. A nyelvhalra irányuló, merevítőrudas vonóhálóval folytatott célzott halászat esetén a háló elülső részének felső felébe egy legalább 180 mm-es szembőségű hálómezőt kell felszerelni.

(10) For directed fishing for anglerfish a mesh size of at least 220 mm shall be used.

(11) A szardínia esetében 40 mm-esnél kisebb szembőség is alkalmazható.